Hadsund havnefronts vartegn - virksomheden Trip Trap forlader nu fjordbyen helt. En epoke er slut.[size=3][/size]

Det blev i weekenden markeret med julemarked for sidste gang i de markante røde træhuse på havnefronten. Fremover holder virksomheden til i Aalborg. - Vi flytter til Aalborg af flere årsager, dels så synes vi, at lokalerne er blevet for store, fordi vi arbejder på en anden måde nu end tidligere, og dels vil vi gerne tættere på lufthavnen og universitetet, Jesper Panduro, direktør for Trip Trap. Trip Trap blev grundlagt for næsten 30 år siden i Hadsund.